**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 19.8.2020 a***

***Mestského zastupiteľstva vo Vrútkach dňa 25.08.2020***

 Názov materiálu:

**Informácia o možnosti čerpania návratnej finančnej výpomoci na kompenzáciu výpadku dane z príjmov fyzických osôb v r. 2020**

**Návrh na uznesenie**:

**Mestská rada Vrútky**

berie na vedomie

informáciu o možnosti čerpania. návratnej finančnej výpomoci na kompenzáciu výpadku dane z príjmov fyzických osôb v r. 2020

odporúča MsZ

uložiť Mestskému úradu

pripraviť podklady pre prijatie návratnej finančnej výpomoci od Ministerstva financií Slovenskej republiky na výkon samosprávnych pôsobností z dôvodu kompenzácie výpadku dane z príjmov fyzických osôb v roku 2020 v dôsledku pandémie ochorenia COVID-19.

Termín: 22.9.2020

**Mestské zastupiteľstvo Vrútky.**

**berie na vedomie**

informáciu o možnosti čerpania. návratnej finančnej výpomoci na kompenzáciu výpadku dane z príjmov fyzických osôb v r. 2020

**ukladá mestskému úradu**

pripraviť podklady pre prijatie návratnej finančnej výpomoci od Ministerstva financií Slovenskej republiky na výkon samosprávnych pôsobností z dôvodu kompenzácie výpadku dane z príjmov fyzických osôb v roku 2020 v dôsledku pandémie ochorenia COVID-19.

Termín: 22.9.2020

Vo Vrútkach, dňa 17. 08. 2020

Spracoval: Ing. Lívia Komínová, vedúca odboru finančného a mzdového

Predkladá: Ing. Lívia Komínová, vedúca odboru finančného a mzdového

...................................................

podpis predkladateľa

**Dôvodová správa**

V roku 2020 zásadným spôsobom negatívne ovplyvnila hospodárenie a celkovú finančnú situáciu územnej samosprávy pandémia spôsobená ochorením COVID-19 (ďalej len „pandémia“), a to predovšetkým znížením príjmov zapríčineným výpadkom dane z príjmov fyzických osôb. V dôsledku prijatých epidemiologických opatrení sa znížila ekonomická aktivita, čo sa odrazilo na negatívnom vývoji výberu dane z príjmov fyzických osôb. **Výpadok dane z príjmov fyzických osôb** oproti schválenému rozpočtu verejnej správy na rok 2020 **predstavuje u obcí sumu 121 527 tis. eur** a u vyšších územných celkov sumu 52 075 tis. eur podľa prognózy Ministerstva financií Slovenskej republiky za jún 2020.

V súvislosti s negatívnym vývojom hospodárenia obcí a vyšších územných celkov v roku 2020 ovplyvneným predovšetkým pandémiou ochorenia COVID-19 **má** **vláda Slovenskej republiky záujem kompenzovať výpadok príjmov subjektom územnej samosprávy**. Reagujúc na výrazný pokles výberu dane z príjmov fyzických osôb v nadväznosti na schválené uznesenie vlády Slovenskej republiky č. 494 z 12. augusta 2020 **budú poskytované bezúročné návratné finančné výpomoci** subjektom územnej samosprávy na výkon ich samosprávnych pôsobností.

Návratná finančná výpomoc (ďalej len „NFV“) sa poskytne na základe žiadosti obce alebo vyššieho územného celku na výkon samosprávnych pôsobností maximálne do výšky výpadku dane z príjmov fyzických osôb za rok 2020. **V prípade Mesta Vrútky činí výpadok** podľa uvedenej prognózy **198 063 €**. Ročné splátky NFV sa majú následne splácať počas štyroch rokov, pričom prvá splátka sa bude platiť v roku 2024 a posledná splátka v roku 2027. Odpustenie sumy splátok poskytnutej návratnej finančnej výpomoci, ktorým dochádza k zníženiu štátnych finančných aktív, je možné na základe rozhodnutia vlády Slovenskej republiky podľa § 13 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Ing. Lívia Komínová